হেনরি বলছেন, ‘‘ডার্বিতে ইস্টবেঙ্গলের বিরুদ্ধে গোল করলেও, ছ’টি গোলের মধ্যে আমার সেরা গোল আজকের দু’টো। এই গোল দু’টো না হলে তো বুঝতেই পারতাম না এখানকার মানুষ ফুটবলকে কী অসম্ভব ভালবাসেন। এ রকম ফুটবল পাগল সমর্থক আমার দেশ উগান্ডাতেও দেখিনি। দারুণ লাগছে মোহনবাগানকে লিগ দিতে পেরে।’’ মোহনবাগানের দশ নম্বর সঙ্গে বলে দেন, ‘‘গত বছর প্রথম ভারতে এসে খেলেছিলাম কেরলের গোকুলম এফসি-তে। কেরল ও কলকাতা দু’জায়গার মানুষই ফুটবল পাগল। কিন্তু কলকাতার মোহনবাগান সমর্থকদের এই ভালবাসা জীবনেও ভুলব না। ওরাই এই ছ’টি গোল করতে ও গোটা লিগ জুড়ে ভাল খেলতে আমাদের টানা প্রেরণা দিয়ে গিয়েছেন।’’